|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας **Λαμία, 13/3/2018** |

**Συνάντηση του Δημάρχου Λαμιέων Νίκου Σταυρογιάννη**

**με τον Πρόεδρο του ΕΒΕ Φθιώτιδας Αθανάσιο Κυρίτση**

Συνάντηση με τον Πρόεδρο του ΕΒΕ Φθιώτιδας Αθανάσιο Κυρίτση και μέλη της Διοικούσας Επιτροπής του, είχε σήμερα στο γραφείο του ο Δήμαρχος Λαμιέων Νίκος Σταυρογιάννης.

Στη συνάντηση, στην οποία συμμετείχαν οι Αντιδήμαρχοι Γιώργος Ζαγκανάς και Γιώργος Λάμπρου και ο Δημοτικός Σύμβουλος Δημήτρης Κυρίτσης, έγινε συζήτηση για τα προβλήματα που αντιμετωπίζουν οι μικρές και μεσαίες επιχειρήσεις του τόπου καθώς επίσης και η δρομολόγηση κοινών πρωτοβουλιών για την τόνωση της επιχειρηματικότητας και τη στήριξη των τοπικών επιχειρήσεων.

Συμφωνήθηκε, ακόμα, η σύσταση άτυπης κοινής επιτροπής που θα επεξεργάζεται σε συνεχή βάση ζητήματα, προβλήματα αλλά και πρωτοβουλίες για την επίτευξη των κοινών στόχων.

**Από το Γραφείο Τύπου**